laion/Wikipedia-Exotic huggingface dataset:
თეოდორე II ლასკარისი

თეოდორე II ლასკარისი (ბერძ. Θεόδωρος Β' Λάσκαρης; დ. 1222, ნიკეა — გ. 18 აგვისტო, 1258, მაგნეზია) — ნიკეის იმპერატორი 1254-1258 წლებში. თეოდორე II იყო იოანე III დუკა ვატაცესა და ირინა ლასკარინას ერთადერთი შვილი. დაიბადა 1221 წლის ბოლოს ან 1222 წლის დასაწყისში, ყველაზე გავრცელებული ვერსიით, იმ დღეს, როდესაც მამამისი ტახტზე ავიდა. თეოდორემ განათლება მიიღო ნიკიფორე ბლემიდესისაგან და მთელი სიცოცხლის განმავლობაში დაინტერესებული იყო მეცნიერებითა და ხელოვნებით. უწინდელი პრაქტიკისაგან განსხვავებით, თეოდორე არ იყო მამამისის თანამმართველი იმპერატორი, მიუხედავად იმისა, რომ 1241 წლიდან სახელმწიფოს მართვაში ეხმარებოდა. 1254 წლის 4 ნოემბერს, იოანე III-ის გარდაცვალების შემდეგ, თეოდორე აღიარებულ იქნა იმპერატორად არმიისა და სასამართლოს მიერ, თუმცა მისი კორონაცია მოხდა მხოლოდ ახალი პატრიარქის, არსენ აუტორეიანოსის არჩევის შემდეგ 1255 წელს. წარმატებით ებრძოდა ბულგარელებს, რომელთა წინააღმდეგაც ორი ლაშქრობა მოაწყო. ასევე, იბრძოდა ნიკეის იმპერიის საერთაშორისო ინტერესების დასაცავად. გარდაიცვალა 1258 წლის 18 აგვისტოს ეპილეფსიის გართულების შედეგად. თავის მცირეწლოვან მემკვიდრეს, იოანე IV-ს რეგენტად დაუდგინა გიორგი მოუზალონი. ასათიანი, ვალერი (2006). ბიზანტიური ცივილიზაცია. თბილისი. ISBN 99940-31-98-8.  Акрополит Георгий «Летопись Великого логофета Георгия Акрополита» ВИПДА. СПб, 1863 Пахимер Георгий «История о Михаиле и Андронике Палеологах» СПб. 1868 Дашков С. Б., «Императоры Византии» М. 1997 Рыжов К. В., «Все монархи мира. Древняя Греция. Древний Рим. Византия» М. 2001 ↑ Finlay, George, History of the Byzantine and Greek Empires, Vol 2, p. 411 ↑ Finlay, George, History of the Byzantine and Greek Empires, Vol 2, p. 411 ↑ For this date, see Albert Failler, "Chronologie et composition dans l'Histoire de Georges Pachymère", Revue des études byzantines, 38 (1980), pp. 20-23
1987

ვიკისაწყობში არის გვერდი თემაზე: 1987 1987 (ათას ცხრაას ოთხმოცდაშვიდი) წელი — გრიგორიანული კალენდრის არანაკიანი წელიწადი, რომლის პირველი დღეა ხუთშაბათი. ეს წელი არის XX საუკუნის მე-9 დეკადის მე-7 წელი. 28 მაისი : მოსკოვის კრემლის რაიონში დაეშვა დასავლეთგერმანელი მოყვარული პილოტი მატიას რუსტი. დაბად გამოცხადდა ნარუჯა (ოზურგეთის რაიონი). მთავარი სტატია: კატეგორია:დაბადებული 1987. 1 იანვარი : ნანა ძაგნიძე — ქართველი მოჭადრაკე 2 იანვარი : ლოიკ რემი — ფრანგი ფეხბურთელი 5 იანვარი : ვაჟა ქორიძე — ქართველი ფეხბურთელი 7 იანვარი : სირუშო — სომეხი მომღერალი 7 იანვარი : დავიდე ასტორი — იტალიელი პროფესიონალი ფეხბურთელი (გ. 2018) 9 იანვარი : ლუკას ლეივა — ბრაზილიელი ფეხბურთელი 9 იანვარი : ანა ტატანჯელო — იტალიელი მომღერალი 11 იანვარი : ჯეიმი ვარდი — ინგლისელი ფეხბურთელი 12 იანვარი : სალვატორე სირიგუ — იტალიელი ფეხბურთელი 14 იანვარი : ნოდარ მაჭავარიანი — ქართველი ფეხბურთელი 19 იანვარი : ართურ სარკისოვი — სომეხი ფეხბურთელი 22 იანვარი : შეინ ლონგი — ირლანდიელი ფეხბურთელი 24 იანვარი : ლუის ალბერტო სუარესი — ურუგვაელი ფეხბურთელი 26 იანვარი : სებასტიან ჯოვინკო — იტალიელი ფეხბურთელი 27 იანვარი : Rucka Rucka Ali — ამერიკელი რეპერი 2 თებერვალი : ჟერარდ პიკე — ესპანელი ფეხბურთელი 5 თებერვალი : დარენ კრისი — ამერიკელი მსახიობი 7 თებერვალი : ლაშა ფარღალავა — ქართველი კალათბურთელი 9 თებერვალი : როუზ ლესლი — შოტლანდიელი მსახიობი 9 თებერვალი : მაგდალენა ნოინერი — გერმანელი ბიატლონისტი 10 თებერვალი : პოლი გენოვა — ბულგარელი მომღერალი 11 თებერვალი : ლუკა ანტონელი — იტალიელი ფეხბურთელი 11 თებერვალი : ალექსანდრე კობახიძე — ქართველი ფეხბურთელი 14 თებერვალი : ედინსონ კავანი — ურუგვაელი ფეხბურთელი 14 თებერვალი : მაკა საგაიპოვა — ჩეჩენი მომღერალი და მოცეკვავე 16 თებერვალი : უილი ობამეიანგი — გაბონელი ფეხბურთელი 19 თებერვალი : ბენიატ ეჩებერია — ესპანელი ფეხბურთელი 21 თებერვალი : ეშლი გრინი — ამერიკელი მსახიობი და მოდელი 21 თებერვალი : ელენ პეიჯი — კანადელი მსახიობი 23 თებერვალი : უჩა ლობჟანიძე — ქართველი ფეხბურთელი 26 თებერვალი :იურაი კუცკა — სლოვაკი ფეხბურთელი 28 თებერვალი : ანტონიო კანდრევა — იტალიელი ფეხბურთელი 1 მარტი : კეშა — ამერიკელი მომღერალი და კომპოზიტორი 2 მარტი : ნუკრი რევიშვილი — ქართველი ფეხბურთელი 5 მარტი : ლიან ვენბო — ჩინელი პროფესიონალი სნუკერისტი 5 მარტი : ანა ჩაკვეტაძე — ქართული წარმოშობის რუსი ყოფილი პროფესიონალი ჩოგბურთელი 6 მარტი : კევინ-პრინს ბოატენგი — გერმანელი ფეხბურთელი 12 მარტი : თეიმურ რაჯაბოვი — აზერბაიჯანელი მოჭადრაკე 17 მარტი : ფედერიკო ფასიო — არგენტინელი ფეხბურთელი 18 მარტი : მაურო სარატე — არგენტინელი ფეხბურთელი 19 აპრილი : შარაპოვა, მარია — რუსი ჩოგბურთელი 21 ივნისი : ხატია ბუნიათიშვილი — ქართველი პიანისტი 24 ივნისი : ლიონელ მესი — არგენტინელი ფეხბურთელი მთავარი სტატია: კატეგორია:გარდაცვლილი 1987. 30 იანვარი : ვერიკო ანჯაფარიძე — ქართველი მსახიობი (დ. 1900) 14 თებერვალი : კაბალევსკი, დმიტრი — რუსი კომპოზიტორი (დ. 1904) 22 თებერვალი : უოჰოლი, ანდი — ამერიკელი მხატვარი, კინორეჟისორი, მწერალი (დ. 1928) 29 მარტი : შანიძე, აკაკი — ქართველი ენათმეცნიერი 2 ივნისი : ანდრეს სეგოვია — ესპანელი გიტარისტი (დ. 1893) 3 ნოემბერი : გიორგი ანთაძე — ქართველი და საბჭოთა ფეხბურთელი (დ. 1920) ფიზიკა : ქიმია : ფიზიოლოგია და მედიცინა : ტონეგავა სუსუმუ ლიტერატურა : ბროდსკი, იოსიფ მშვიდობა : სანჩეს, ოსკარ არიას ეკონომიკა : სოლოვ, რობერტ
ახალი დროება

ახალი დროება — ქართული ყოველკვირეული ლეგალური ბოლშევიკური გაზეთი, მუშათა პროფკავშირის ორგანო. გამოდიოდა ტფილისში 1906 წლის 14 ნოემბრიდან 1907 წლის 8 იანვრამდე. გამოსცემდა ბოლშევიკური პარტიის თბილისის კომიტეტი. რედაქციაში შედიოდნენ: იოსებ სტალინი, მიხა ცხაკაია, ფილიპე მახარაძე, მალაქია ტოროშელიძე, მიხეილ დავითაშვილი, გიორგი თელია, მიხეილ ბოჭორიძე და სხვები. ფორმალური რედაქტორი-გამომცემელი — დ. გიგიბერია. „ახალი დროება“ ხელმძღვანელობდა ვლადიმერ ლენინის დებულებებით და მტკიცე კავშირი ჰქონდა ლენინურ გაზეთებთან. ქვეყნებოდა თეორიულ-პრაქტიკული ხასიათის სტატიები, მუშათა და გლეხთა მოძრაობის ამსახველი კორესპონდენციები, ინფორმაციები, იბეჭდებოდა, აგრეთვე, მოთხრობები, ნარკვევები, ლექსები, ფელეტონები და სხვა. „ახალ დროებაში“, ისევე როგორც მის წინამორბედ გაზეთ „ახალ ცხოვრებაში“ და შემდგომში გამოცემულ გაზეთებში — „მნათობში“, „ჩვენს ცხოვრებასა“ და „დროში“, აქტიურად თანამშრომლობდნენ მწერლები იროდიონ ევდოშვილი, გერონტი ქიქოძე, ნატალია აზიანი, ვარლამ რუხაძე, ია ეკალაძე, დომენტი თომაშვილი, იასამანი, შალვა შარაშიძე. მუშა პოეტები — მ. ბოჭორიძე, ლ. იაშვილი, ვ. დარჩია, დ. ქარცივაძე და სხვები. აშკარა ბოლშევიკური მიმართულების გამო პირველი ნომრის გამოსვლისთანავე დაიწყო გაზეთის შეზღუდვა და რეპრესიები მეფის ხელისუფლების მხრივ. მე-9 ნომრის გამოსვლის შემდეგ თბილისის გუბერნატორის განკარგულებით, „უაღრესად მავნე მიმართულების“ გამო, გაზეთი დახურეს და სტამბა დაარბიეს. ნატროშვილი ი., ქართული საბჭოთა ენციკლოპედია, ტ. 2, თბ., 1977. — გვ. 86.
იოანე IV ლასკარისი

იოანე IV ლასკარისი (ბერძ. Ιωάννης Δ΄ Λάσκαρις; დ. 25 დეკემბერი, 1250 — გ. 1305) — ნიკეის იმპერატორი 1258 წლის 18 აგვისტოდან 1261 წლის 25 დეკემბრამდე. თეოდორე II ლასკარისისა და ელენე ბულგარელის ვაჟი. ლასკარისების დინასტიის უკანასკნელი წარმომადგენელი. იოანე შვიდი წლის იყო, როდესაც ტახტი მემკვიდრეობით მიიღო მამამისის გარდაცვალების შემდეგ 1258 წელს. თავდაპირველად მისი რეგენტი იყო გიორგი მოუზალონი, მაგრამ, მოგვიანებით, მისი მკვლელობის შემდეგ, რეგენტი გახდა მიხეილ პალეოლოგოსი, რომელმაც 1259 წლის 1 იანვარს თავი თანამმართველ იმპერატორად, მიხეილ VIII-დ გამოაცხადა. მიხეილმა 1261 წლის 25 ივლისს კონსტანტინოპოლი აიღო და ლათინთა იმპერიის არსებობას წერტილი დაუსვა. იმავე წლის 25 დეკემბერს, მიხეილის ბრძანებით, იოანე დააბრმავეს მის მეთერთმეტე დაბადების დღეს. ეს მისი ტახტისათვის ჩამოსაშორებლად გაკეთდა. იოანე გადაასახლეს და დარჩენილი ცხოვრება ბერივით ცხოვრობდა მონასტერში იოსების სახელით. გარდაიცვალა 1305 წელს. ასათიანი, ვალერი (2006). ბიზანტიური ცივილიზაცია. თბილისი. ISBN 99940-31-98-8.  Hackel, Sergei (2001). The Byzantine saint, 2001, St Vladimir's Seminary Press. ISBN 0-88141-202-3.  - Total pages: 245 ↑ Hackel 2001, p. 71
ახალი ზელანდიის ოლქი

ახალი ზელანდიის ოლქი, ხმელეთის ერთ-ერთი ზოოგეოგრაფიული ოლქი. ზოგჯერ მას ავსტრალიის ოლქში აერთიანებენ. უკავია ახალი ზელანდიის ორივე კუნძული, აგრეთვე კუნძულები ჩატემი, ნორფოლკი, მაკუორი, ოკლენდი, კერმადეკი და სხვა. ოლქის ფაუნა ღარიბია, კუნძულებრივი ტიპისაა. ძუძუმწოვრებიდან აქ მხოლოდ ენდემური მაორიული ვირთაგვა (Mus maorim) და ორი სახეობის ღამურა გვხვდება. ფრინველებს შორის ენდემურია კივისნაირნი, რომლებიც რამდენიმე სახეობათაა წარმოდგენილი. აღსანიშნავია აგრეთვე გუია, პოე, იისფერი პორფირიონი, თუთიყუშები კაკაპო, რომელსაც ფრენის უნარი თითქმის დაკარგული აქვს, და ნესტორი. XIX საუკუნის დასაწყისამდე ახალი ზელანდიის ოლქში ბინადრობდა მეტად საინტერესო ფრინველი მოა. ქვეწარმავლებიდან გვხვდება ჰატერია, რომელიც გარეგნულად მოზრდილ ხვლიკს ჰგავს. ამფიბიებიდან ენდემურია ლიოპელმა (უკუდო ამფიბიებს შორის განვითარების ყველაზე დაბალ საფეხურზე დგას), მტკნარი წყლის თევზებიდან აღსანიშნავია გალაქსიები. დიდი რაოდენობითაა ნაირგვარი მწერები. აკლიმატიზებულია ცხოველთა მრავალი სახეობა (ირემი, მელა, ბოცვერი, შოშია, ბეღურა, კალმახი და სხვა). ჯანაშვილი ა., ქსე, ტ. 2, გვ. 89, თბ., 1977
ალექსი II (ბიზანტია)

ალექსი II კომნენოსი (ბერძ. Αλέξιος Β’ Κομνηνός; დ. 10 სექტემბერი, 1169; კონსტანტინოპოლი — გ. ოქტომბერი, 1183; კონსტანტინოპოლი) — ბიზანტიის იმპერატორი 1180-1183 წლებში. მანუელ I კომნენოსისა და მარია ანტიოქიელის ვაჟი. მამამისის გარდაცვალების შემდეგ რეგენტი და ფაქტობრივი მმართველი გახდა ალექსის დედა, მარია, რომელმაც შვილი ძალაუფლებას ჩამოაშორა. ზოგადად, ალექსი II-ის მმართველობა ხასიათდება შიდა დაპირისპირებებითა და გართულებული საგარეო მდგომარეობით, რომელზეც ბიზანტია შესაბამის რეაგირებას ვერ ახდენდა. იმპერატორი მოკლეს 1183 წელს 14 წლის ასაკში. ასათიანი, ვალერი (2006). ბიზანტიური ცივილიზაცია. თბილისი. ISBN 99940-31-98-8.  Harris, Jonathan, Byzantium and the Crusades, Bloomsbury, 2nd ed., 2014. ISBN 978-1-78093-767-0 Oxford Dictionary of Byzantium, Oxford University Press, 1991 Magdalino, Paul (1993), The Empire of Manuel I Komnenos Magoulias, Harry J., translator (1984), O city of Byzantium: annals of Niketas Choniates, Detroit: Wayne State University Press, ISBN 0-8143-1764-2 van Dieten, J. L., editor (1975), Nicetae Choniatae historia, Berlin: De Gruyter Wirth, Peter (1956), "Wann wurde Kaiser Alexios II. geboren? [When was Emperor Alexios II born?]", Byzantinische Zeitschrift 49: 65–67, Plate, William (1867), William Smith, რედ., Alexios II Komnenos, 1, Boston: Little, Brown and Company, pp. 130, http://quod.lib.umich.edu/cgi/t/text/pageviewer-idx?c=moa;cc=moa;idno=acl3129.0001.001;q1=demosthenes;size=l;frm=frameset;seq=145;page=root;view=image
მასტერსი 2008 (სნუკერი)

მასტერსი 2008 (ინგლ. Masters 2008, აგრეთვე ცნობილია, როგორც SAGA Insurance Masters 2008 — სპონსორის სახელწოდების მიხედვით) — სნუკერის პროფესიონალური არარეიტინგული ტურნირი. ტარდებოდა 2008 წლის 13 იანვრიდან 20 იანვრამდე უემბლი არენაზე, ლონდონში. ტურნირის გამარჯვებული გახდა მარკ სელბი, რომელმაც ფინალში დაამარცხა სტივენ ლი ანგარიშით 10:3. უკანასკნელ ფრეიმში სელბიმ გაიმეორა ტურნირის საუკეთესო ბრეიკი: მან ტოტალ-კლირენსი გააკეთა და 141 ქულა აიღო. რაიან დეი მაქსიმალური ბრეიკის გრაფიკს მიჰყვებოდა, მაგრამ ვერ მოახერხა მე-15 შავის ჩაგდება. თითქმის იგივე სიტუაციაში იყო პიტერ ებდონიც, მაგრამ იგი უკანასკნელ წითელზე შეცდა. დინ ჯუნხუიმ ჯონ ჰიგინსს 6:4 მოუგო, მიუხედავად იმისა, რომ უკანასკნელ ფრეიმში გამარჯვებისთვის მას სნუკერი სჭირდებოდა. მარკ უილიამსმა ამ სეზონის თავისი პირველი სენჩერი-ბრეიკი გააკეთა კენ დოერტის წინააღმდეგ მატჩის პირველივე ფრეიმში, მაგრამ საბოლოოდ 2:6 დამარცხდა. კენ დოერტი შონ მერფისთან 2:4 მარცხდებოდა, მაგრამ საბოლოოდ გაიმარჯვა — ამასთანავე მოგებული ოთხი ფრეიმიდან სამში მან სენჩერი-ბრეიკი გააკეთა. ტურნირის შვიდი მატჩი გადამწყვეტი ფრეიმით დასრულდა. 1/8 ფინალის ორი მატჩი დასრულდა უკანასკნელ ფრეიმში უკანასკნელი შავით: სტივენ ლიმ ამგვარად დაამარცხდა გრემ დოტი, ხოლო მარკო ფუმ — ნილ რობერტსონი. მარკ სელბიმ ფინალისკენ მსვლელობისას სამივე მატჩი გადამწყვეტი ფრეიმით მოიგო: 6:5 სტივენ ჰენდრის წინააღმდეგ, 6:5 სტივენ მაგუაიერის წინააღმდეგ და 6:5 კენ დოერტის წინააღმდეგ. 1994 წლის შემდეგ პირველად რონი ო'სალივანმა ვერ მოახერხა პირველ რაუნდში გამარჯვება. მიკაელა ტაბი გახდა პირველი ქალი, რომელიც მასტერსის ფინალს მსაჯობდა. 141 — მარკ სელბი (ფინალი) და კენ დოერტი (1/4 ფინალი) შესარჩევ მატჩებში თამაშობენ სნუკერისტები, რომლებმაც მიიღეს უაილდკარდი და ტოპ-16-ეულის უკანასკნელი ორი სნუკერისტი. 2008 წლის მასტერსის კვალიფიკაცია მიმდინარეობდა 2007 წლის 7—12 სექტემბერს შეფილდში. საკვალიფიკაციო ტურნირის გამარჯვებული გახდა ბარი ჰოკინსი. ტურნირის შედეგები snooker.org-ზე (ინგლისური)
მასტერსი 2009 (სნუკერი)

მასტერსი 2009 (ინგლ. Masters 2009, აგრეთვე ცნობილია, როგორც SAGA Insurance Masters 2009 — სპონსორის სახელწოდების მიხედვით) — სნუკერის პროფესიონალური არარეიტინგული ტურნირი. ტარდებოდა 2009 წლის 11 იანვრიდან 18 იანვრამდე უემბლი არენაზე, ლონდონში. ტურნირის გამარჯვებული გახდა რონი ო’სალივანი, რომელმაც ფინალში დაამარცხა მარკ სელბი ანგარიშით 10:8. ფინალისტი: GB£ 680 1/2 ფინალი: £ 250 1/4 ფინალი: £ 105 მთლიანი საპრიზო ფონდი: £ 1600 გამარჯვებული: £ 150 000 ფინალისტი: £ 75 000 1/2 ფინალი: £ 32 000 1/4 ფინალი: £ 16 000 1/8 ფინალი: £ 14 000 Last 18 (უაილდკარდ რაუნდი): £ 3500 უმაღლესი ბრეიკი: £ 10 000 მაქსიმალური ბრეიკი: £ 25 000 მთლიანი საპრიზო ფონდი: £ 482 000 მარკ ალენი და რიკი უოლდენი პირველად გახდნენ ტურნირის მთავარი ნაწილის მონაწილეები. ჯონ ჰიგინსმა 1/8 ფინალური მატჩი მარკო ფუსთან დაასრულა „ფლიუკით“ (გაუთვალისწინებელი ბურთი), ამასთანავე, უფრო ადრე, პარტიის მსვლელობისას, მას სნუკერი სჭირდებოდა. რონი ო'სალივანი მთელი ტურნირის განმავლობაში ახალი კიით თამაშობდა, თუმცა ამან მას ხელი არ შეუშალა, გამხდარიყო ჩემპიონი. აღსანიშნავია, რომ ფინალში ო'სალივანი სელბისთან 5:7 მარცხებოდა, ხოლო 9:8 ანგარიშისას მარკს გათანაბრების კარგი შანსი ჰქონდა. ტურნირის უმაღლესი ბრეიკი გააკეთა ჯონ ჰიგინსმა — 140 ქულა. შესარჩევ მატჩებში თამაშობენ სნუკერისტები, რომლებმაც მიიღეს უაილდკარდი და ტოპ-16-ეულის ორი უკანასკნელი სნუკერისტი. 140, 127, 100, 100 ჯონ ჰიგინსი 136, 128, 118, 115, 110, 102, 101, 100 რონი ო'სალივანი 130, 124 ალისტერ კარტერი 128, 114, 113, 105 სტივენ მაგუაიერი 123 ჯად ტრამპი 122, 100 ნილ რობერტსონი 120, 114, 104, 102, 101, 100 მარკ სელბი 119, 104 მარკ ალენი 115 მარკ კინგი 106 გრემ დოტი 105 ჯო პერი ტურნირის შედეგები snooker.org-ზე (ინგლისური)
მასტერსი 2011 (სნუკერი)

მასტერსი 2011 (ინგლ. Masters 2011, აგრეთვე ცნობილია, როგორც Ladbrokes Mobile Masters 2011 — სპონსორის სახელწოდების მიხედვით.) — სნუკერის პროფესიონალური არარეიტინგული ტურნირი. ტარდებოდა 2011 წლის 9 იანვრიდან 16 იანვრამდე უემბლი არენაზე, ლონდონში. ტურნირის გამარჯვებული გახდა დინ ჯუნხუი, რომელმაც ფინალში დაამარცხა მარკო ფუ ანგარიშით 10:4. ისტორიაში პირველად სნუკერის მსხვილი პროფესიონალური ტურნირის ფინალში ორი აზიელი მოთამაშე შეხვდა ერთმანეთს. დინ ჯუნხუი გახდა მესამე არაბრიტანელი მოთამაშე, რომელმაც მასტერსის მოგება მოახერხა. მანამდე ეს შეძლეს სამხრეთაფრიკელმა პერი მენსმა (1979) და კანადელმა კლიფ თორბერნმა (1985, 1986). საერთო საპრიზო გონდი: GB£ 500 000 გამარჯვებული: £ 150 000 ფინალისტი: £ 75 000 ნახევარფინალისტები: £ 30 000 1/4 ფინალისტები: £ 20 000 1/8 ფინალისტები: £ 15 000 უმაღლესი ბრეიკი: £ 15 000 მთლიანი საპრიზო ფონდი: £ 500 000 მარკ სელბი 4:6 მარკ კინგი: 78(70)-15, 60-46, 0-139, 18-73, 42-81(57), 59(59)-64(55), 70-0, 115(106)-1, 0-116(72), 0-127(50,77) ალისტერ კარტერი 5:6 პიტერ ებდონი: 6-77(50), 48-80(76), 83(83)-0, 1-88(88), 83(83)-4, 72(56)-0, 0-73, 67-35, 2-56, 72-64, 9-65 მარკ უილიამსი 4:6 დინ ჯუნხუი: 37-95(89), 80-0, 55-74, 0-93(52), 11-105(61), 69-53, 0-125(56,69), 75-30, 76-0, 48-75(75) ჯონ ჰიგინსი 4:6 გრემ დოტი: 0-115, 4-101(65), 69(68)-1, 7-79(79), 79(55)-0, 102(73)-23, 37-68, 70(70)-28, 48-62, 0-86 რონი ო’სალივანი 4:6 მარკ ალენი: 0-72, 115(86)-15, 37-63, 0-88(88), 64(64)-62(56), 8-94, 69-18, 97(66)-30, 46-87(87), 34-60 სტივენ მაგუაიერი 4:6 მარკო ფუ: 1-80(54), 68-57, 35-70, 0-109, 0-117, 64-73, 100-0, 75(74)-4, 142-0, 29-67 ნილ რობერტსონი 6:3 სტივენ ჰენდრი: 0-74(74), 58-29, 14-79(64), 85(85)-0, 86(86)-6, 58-37, 82(81)-6, 38-85, 83-2 შონ მერფი 3:6 ჯეიმი კოუპი: 13-89(77), 36-57, 58-35, 56-58, 83-39, 63-64, 71(50)-46, 16-106, 0-75 დინ ჯუნხუი 6:2 გრემ დოტი: 124-6, 108-29, 32-65, 125(124)-0, 37-72, 74(74)-38, 73-21, 69(52)-7 მარკ კინგი 1:6 ჯეიმი კოუპი: 53-68(52), 15-107(66), 28-73(51), 0-89(53), 110(102)-17, 19-67, 40-76(52) მარკ ალენი 6:4 ნილ რობერტსონი: 76(63)-17, 69(69)-43, 35-76(69), 0-94(56), 0-97(50), 69-0, 34-87(75), 62(57)-16, 75-0(75), 76(69)-33 პიტერ ებდონი 0:6 მარკო ფუ: 8-92(91), 52-64, 6-80(80), 1-107, 41-73, 0-74(57) მარკ ალენი 4:6 მარკო ფუ: 101(70)-11, 9-82(82), 73-46, 67(66)-30, 69-52, 1-130, 0-120(97), 5-136, 32-64, 49-73 დინ ჯუნხუი 6:3 ჯეიმი კოუპი: 110(68)-0, 0-101, 68(54)-4, 102-23, 65(65)-59(58), 36-69, 82(60)-17, 53(53)-73(73), 127(69,58)-4 142 სტივენ მაგუაიერი 139, 102 მარკ კინგი 136, 130, 117, 109, 107 მარკო ფუ 124, 124, 120, 108, 102 დინ ჯუნხუი 115 გრემ დოტი 106 მარკ სელბი 101 ჯეიმი კოუპი ტურნირის შედეგები snooker.org-ზე (ინგლისური) ↑ მასტერსის ახალი სპონსორი. Snooker Scene Blog. დაარქივებულია ორიგინალიდან — 2012-07-01. ციტირების თარიღი: 29.12.2010. ↑ დინი ემზადება ისტორიული ფინალისთვის ↑ საპრიზო ფონდი. World Snooker (20.12.2010). ციტირების თარიღი: 20.12.2010. ↑ სატურნირო ცხრილი. World Snooker. ციტირების თარიღი: 14.10.2010.
მასტერსი 2012 (სნუკერი)

მასტერსი 2012 (ინგლ. Masters 2012, აგრეთვე ცნობილია, როგორც BGC Masters 2012 — სპონსორის სახელწოდების მიხედვით) — სნუკერის პროფესიონალური არარეიტინგული ტურნირი. ტარდებოდა 2012 წლის 15 იანვრიდან 22 იანვრამდე ალექსანდრა-პალასში, ლონდონში. ტურნირის გამარჯვებული გახდა ნილ რობერტსონი, რომელმაც ფინალში დაამარცხა შონ მერფი ანგარიშით 10:6. 1989 წლის შემდეგ პირველად ტურნირზე მონაწილეობა არ მიუღია სტივენ ჰენდრის. 2006 წლის შემდეგ პირველად ტურნირი გაიმართა არა უემბლი არენაზე. საერთო საპრიზო გონდი: GB£ 500 000 ფინალისტი: 75 000 £ ნახევარფინალისტები: 30 000 £ მეოთხედფინალისტები: 20 000 £ 1/8 ფინალისტები: 15 000 £ უმაღლესი ბრეიკი: 15 000 £ გამარჯვებული: £ 150 000 დინ ჯუნხუი 4:6 რონი ო’სალივანი: 58(58)-68, 21-63, 76-48, 0-76(76), 22-70(62), 60-45, 91(59)-29, 83-31, 17-71(51), 0-125(125) მარკ უილიამსი 6:4 სტივენ მაგუაიერი: 64(57)-52, 92(72)-44, 77(64)-12, 94(53)-0, 6-71, 22-65, 62-2, 49-61, 0-77(77), 64(51)-29 ჯად ტრამპი 6:3 სტიუარტ ბინემი: 87(87)-0, 23-94(69), 49-60, 114(107)-5, 36-74(73), 84-1, 122(121)-1, 72-49, 68(50)-54 შონ მერფი 6:2 მარტინ გოულდი: 0-108(60), 67-46, 115(107)-1, 71(59)-35, 82(82)-0, 22-79(50), 93(89)-1, 139(139)-0 ჯონ ჰიგინსი 6:2 მეთიუ სტივენსი: 103(90)-4, 0-75, 65(60)-0, 83-0, 41-74(65), 74-0, 70(69)-5, 75-14 ნილ რობერტსონი 6:3 მარკ ალენი: 74(74)-0, 8-109(88), 7-129(124), 77(77)-52, 14-62, 82-39, 100(100)-0, 75(71)-53(53), 80(80)-0 მარკ სელბი 6:4 სტივენ ლი: 66-24, 72(66)-20, 89(57)-30, 110(110)-2, 25-107(100), 84(72)-39, 57(57)-78(78), 8-95(94), 57(52)-65, 75(71)-7 ალისტერ კარტერი 3:6 გრემ დოტი: 86(56)-37, 29-79, 64-52, 8-79(61), 69-59, 33-71(71), 40-60, 0-86(56), 23-66 რონი ო’სალივანი 2:6 ჯად ტრამპი: 34-63, 0-100(66), 49-78(78), 0-140(140), 83(67)-1, 30-58, 141(141)-0, 54(54)-65(65) გრემ დოტი 3:6 ჯონ ჰიგინსი: 62-61(60), 47-57, 36-65(52), 67-14, 5-109(75), 5-71(64), 18-109(109), 73-47, 0-89(89) ნილ რობერტსონი 6:4 მარკ უილიამსი: 45-44, 0-78(78), 51-42, 95(95)-9, 81-31, 1-72, 30-72(68), 119(119)-20, 12-90(78), 66(57)-6 მარკ სელბი 2:6 შონ მერფი: 72(58)-35, 56-68, 0-92(88), 16-90(52), 31-79(72), 37-79(65), 112(112)-0, 31-96 ჯად ტრამპი 3:6 ნილ რობერტსონი: 11-65, 0-144(100), 128(76)-6, 0-89(89), 53-61, 1-63, 73-24, 95(95)-0, 24-74(69) შონ მერფი 6:4 ჯონ ჰიგინსი: 102(86)-0, 101(101)-0, 69(69)-63(62), 25-84, 15-70, 122(122)-8, 8-79(59), 104(100)-18, 1-72(72), 62(55)-49 141, 125 რონი ო’სალივანი 140, 121, 107 ჯად ტრამპი 139, 122, 107, 102, 101, 100 შონ მერფი 124 მარკ ალენი 119, 103, 101, 100, 100 ნილ რობერტსონი 112 (მაქსიმალური ბრეიკის გრაფიკით), 110 მარკ სელბი 109 ჯონ ჰიგინსი 100 სტივენ ლი ინფორმაცია ტურნირის შესახებ World Snooker-ზე (ინგლისური) ტურნირის შედეგები snooker.org-ზე (ინგლისური)
მასტერსი 2013 (სნუკერი)

მასტერსი 2013 (ინგლ. Masters 2013, აგრეთვე ცნობილია, როგორც Betfair Masters 2013 — სპონსორის სახელწოდების მიხედვით) — სნუკერის პროფესიონალური არარეიტინგული ტურნირი. ტარდებოდა 2013 წლის 13 იანვრიდან 20 იანვრამდე ალექსანდრა-პალასში, ლონდონში. ტურნირის გამარჯვებული გახდა მარკ სელბი, რომელმაც ფინალში დაამარცხა ნილ რობერტსონი ანგარიშით 10:6. 1995 წლის შემდეგ პირველად რონი ო'სალივანს ტურნირზე მონაწილეობა არ მიუღია. საერთო საპრიზო გონდი: GB£ 500 000 გამარჯვებული: £ 175 000 ფინალისტი: 85 000 £ ნახევარფინალისტები: 40 000 £ მეოთხედფინალისტები: 20 000 £ 1/8 ფინალისტები: 9 000 £ უმაღლესი ბრეიკი: 8 000 £ მარკ სელბი (6-5) სტიუარტ ბინემი: 79-7,18-72,11-98,15-78,1-119,36-73,78-16,90-0,111-32,71-32,75-6 მარკ უილიამსი (6-4) მეთიუ სტივენსი: 51-61,61-70,15-81,70-42,16-74,63-61,70-6,72-48,80-1,92-1 შონ მერფი (6-4) რიკი უოლდენი: 84-35, 57-22, 8-82, 75-35, 130(130)-0, 41-55, 48-69, 1-65, 87-23, 72-42 ჯად ტრამპი (6-5) ბარი ჰოკინსი: 47-79,72-61,27-83,99-0,73-37,0-(109)122,41-85,11-77,105(105)-0,60-50, 107(107)-0 სტივენ მაგუაიერი (5-6) გრემ დოტი: 28-70,1-97,110(110)-4,79-25,67-31,7-54,3-115,15-51,88-0,131(131)-0,31-60 ჯონ ჰიგინსი (6-3) ალისტერ კარტერი: 63-64,63-66,117(117)-21,91-1,82-0,97-13,38-83,84-28,65-54 მარკ ალენი (6-2) მარკ დევისი: 136(136)-0,1-75,73-0,0-85,79-0,65-7,58-46,85-9 ნილ რობერტსონი (6-5) დინ ჯუნხუი: 100-0, 65-38, 22-(103)103,11-73,70-2, 0-(127)135, 25-69, 1-78, 100(100)-0, 71-50, 90-0 მარკ სელბი (6-1) მარკ უილიამსი: 56-52,67-32,66-56,73-27,47-71,64-1 გრემ დოტი (6-1) ჯად ტრამპი: 66-14,65-44,11-97,72-12,77-16,83-5,117(111)-1 შონ მერფი (6-5) ჯონ ჰიგინსი: 122-7, 21-102, 63-65, 34-77, 32-70, 70-0, 57-45, 78-0, 25-72, 73-49, 66-51 ნილ რობერტსონი (6-5) მარკ ალენი: 66-21, 1-88, 73-13, 0-(138)138, 0-72, 114(111)-20, 59-21, 30-68, 102(101)-0, 42-80,105-6 ნილ რობერტსონი (6-2) შონ მერფი: 100-1, 10-72, 132(132)-0, 81-72, 47-69, 85-43, 127(127)-1, 62-56 მარკ სელბი (6-5) გრემ დოტი 54-58, 83-0, 0-(111)111, 0-79, 45-66, 56-49, 56-28, 71-0, 64-71, 90-5, 62-2 მარკ ალენი — 138, 136 ნილ რობერტსონი — 132, 127, 111, 105, 101, 100 სტივენ მაგუაიერი — 131, 110 შონ მერფი — 130 დინ ჯუნხუი — 127, 103 ჯონ ჰიგინსი — 117 გრემ დოტი — 111, 111 ბარი ჰოკინსი — 109 ჯად ტრამპი — 107, 105 მარკ სელბი — 102 ინფორმაცია ტურნირის შესახებ World Snooker-ზე (ინგლისური) ტურნირის შედეგები snooker.org-ზე (ინგლისური)
მასტერსი 2014 (სნუკერი)

მასტერსი 2014 (ინგლ. Masters 2014, აგრეთვე ცნობილია, როგორც Dafabet Masters 2014 — სპონსორის სახელწოდების მიხედვით) — სნუკერის პროფესიონალური არარეიტინგული ტურნირი. ტარდებოდა 2014 წლის 12 იანვრიდან 19 იანვრამდე ალექსანდრა-პალასში, ლონდონში. ტურნირის გამარჯვებული გახდა რონი ო’სალივანი, რომელმაც ფინალში დაამარცხა მარკ სელბი ანგარიშით 10:4. კომპანია Dafabet-მდა პირველად გაუწია სპონსორობა სნუკერის ტურნირს. შარშანდელი ჩემპიონის, მარკ სელბის, დამარცხებით რონი ო’სალივანმა მოიგო მასტერსის მე-5 ტიტული კარიერაში. შარშანდელთან შედარებით საპრიზო ფონდი 100 ათასი ფუნტი სტერლინგით გაიზარდა და გახდა 600 ათასი ფუნტი სტერლინგი. ქვემოთ მოცემულია საპრიზო ფონდის განაწილება მონაწილეთა შორის: გამარჯვებული: £200,000 ფინალისტი: £90,000 ნახევარფინალისტი: £50,000 მეოთხედფინალისტი: £25,000 უკანასკნელი 16: £12,500 უმაღლესი ბრეიკი: £10,000 მთლიანი საპრიზო ფონდი: £600,000 Dafabet Masters – Pictures by World Snooker ↑ Tournament Calendar 2013/2014. Snooker.org. ციტირების თარიღი: 2 January 2014. ↑ Dafabet Sponsor The Masters. worldsnooker.com. World Professional Billiards and Snooker Association (2 January 2014). ციტირების თარიღი: 2 January 2014. ↑ Mulgrew, John. (19 January 2014) რონი ო’სალივანი wins snooker Masters: The 'Rocket' blazes to stunning victory over მარკ სელბი. ბელფასტი Telegraph. ციტირების თარიღი: 19 January 2014. ↑ Burnside, Brian. (19 January 2014) The 2014 Masters: Nerveless Ronnie O’Sullivan beats მარკ სელბი to take his fifth title. The Independent. ციტირების თარიღი: 19 January 2014. ↑ Prize Money Breakdowns 2013/14. worldsnooker.com. World Professional Billiards and Snooker Association (1 May 2013). დაარქივებულია ორიგინალიდან — 12 ოქტომბერი 2013. ციტირების თარიღი: 19 August 2013. ↑ 2014 Masters draw & results. World Professional Billiards and Snooker Association. დაარქივებულია ორიგინალიდან — 19 იანვარი 2014. ციტირების თარიღი: 19 January 2014. ↑ 2014 Masters provisional format of play. worldsnooker.com. World Professional Billiards and Snooker Association. დაარქივებულია ორიგინალიდან — 17 იანვარი 2014. ციტირების თარიღი: 10 December 2013. ↑ Masters snooker 2014: ანგარიშიs, results and schedule. BBC Sport. დაარქივებულია ორიგინალიდან — 18 იანვარი 2014. ციტირების თარიღი: 19 January 2014. ↑ 9.0 9.1 Dafabet Masters (2014). Snooker.org. ციტირების თარიღი: 19 January 2014. ↑ Masters: Final – Match 15 – მარკ სელბი v რონი ო’სალივანი. worldsnookerdata.com. World Professional Billiards and Snooker Association. დაარქივებულია ორიგინალიდან — 19 იანვარი 2014. ციტირების თარიღი: 19 January 2014. ↑ Masters: century breaks. worldsnookerdata.com. World Professional Billiards and Snooker Association. დაარქივებულია ორიგინალიდან — 19 იანვარი 2014. ციტირების თარიღი: 19 January 2014.